CELEX: C2004/228/52
Language: da
Date: 2004-09-11 00:00:00
Title: Sag C-281/04 P: Appel iværksat den 25. juni 2004 af Michael Leighton, Graham French og John Neiger til prøvelse af kendelse afsagt den 3. maj 2004 af De Europæiske Fællesskabers Ret i Første Instans (Femte Afdeling) i sag T-24/04, Michael Leighton, Graham French og John Neiger mod Rådet for Den Europæiske Union og Kommissionen for De Europæiske Fællesskaber

11.9.2004   
            
            
               DA
            
            
               Den Europæiske Unions Tidende
            
            
               C 228/25
            
         Appel iværksat den 25. juni 2004 af Michael Leighton, Graham French og John Neiger til prøvelse af kendelse afsagt den 3. maj 2004 af De Europæiske Fællesskabers Ret i Første Instans (Femte Afdeling) i sag T-24/04, Michael Leighton, Graham French og John Neiger mod Rådet for Den Europæiske Union og Kommissionen for De Europæiske Fællesskaber
   (Sag C-281/04 P)
   (2004/C 228/52)
   Ved De Europæiske Fællesskabers Domstol er der den 25. juni 2004 iværksat appel af Michael Leighton, Graham French og John Neiger ved solicitor-advocate J.S. Barnett til prøvelse af kendelse afsagt den 3. maj 2004 af De Europæiske Fællesskabers Ret i Første Instans (Femte Afdeling) i sag T-24/04, Michael Leighton, Graham French og John Neiger mod Rådet for Den Europæiske Union og Kommissionen for De Europæiske Fællesskaber.
   Appellanterne har nedlagt følgende påstande:
   
               —
            
            
               Kendelsen ophæves.
            
         
               —
            
            
               Appellanterne gives medhold i deres påstande og i det udkast til en kendelse, der er bilagt appelskriftet.
            
         
               —
            
            
               Subsidiært: Sagen hjemvises til Retten i Første Instans.
            
         
               —
            
            
               Sagsøgte tilpligtes at afholde sagens omkostninger.
            
         Søgsmålsgrunde og væsentligste argumenter:
   Appellanterne gør gældende, at kendelsen afsagt af Retten i Første Instans skal ophæves, fordi Retten i Første Instans har begået en rettergangsfejl ved at behandle deres søgsmål som et søgsmål efter artikel 226 EF, selv om der var tale om et søgsmål efter artikel 232 EF.